Video: Francois van Coke gesels oor die sukses van ‘Toe vind ek jou’Francois van Coke gesels met Maroela Media oor die sukses van sy eerste solo-album. Foto: Verskaf. Toe die eerste musiekvideo vir sy nuwe selfgetitelde album vroeg in April bekendgestel is, is dit binne die eerste 48 uur 90 000 keer op YouTube gekyk. Dié video vir Toe vind ek jou van Francois van Coke en Karen Zoid is tot op hede meer as 400 000 keer gekyk. Francois se album het ook lank eerste plek ingeneem op SA iTunes. Maroela Media het tydens die albumbekendstelling by die Atterbury Teater met Francois gesels om vas te stel waar die inspirasie vir Toe vind ek jou vandaan kom en hoe hy voel oor die goeie ontvangs van die album.